Раздатачны матэрыял да пазакласнага мерапрыемства 
«Прыйшла да нас Масленіца»
4 клас

ДАДАТАК А
Тэксты для падрыхтоўкі вядучых
[bookmark: _Hlk90198748]Вядучы 1
	Прыйшла да нас Масленіца, Масленка, сырніца!

	Будзем святкаваці, Масленку вітаці!

	Будзе масленка – будзе ля пупа красненька!

	Масленка, масленка, бывай зіма красненька! Пачастуй блінам, напаі малаком! Як белы сняжочак – дай сыру кусочак!

	Масленка, масленка, бывай зіма красненька! А мы, госцейкі развітаемся, на новыя сустрэчы спадзяваемся!





Вядучы 2
	Не стойце там, каля дзвярэй – да нас праходзьце весялей!

	Масленіца палізуха – сыр і масла палізала!

	Масленка з блінамі, а пост з грыбамі!

	Толькі вы не спяшайцеся адыходзіць! Запрашаем Вас на вуліцу: Масленіцу паліць – зіму правадзіць!




Тэксты для падрыхтоўкі гуртоў хлопцаў і дзяўчынак
Гурт 1
	1
	Святкаванне «Масленiцы» звязана з шанаваннем прыроды, провадамi зiмы, вясновым адраджэннем зямлi, наблiжэннем вясны i забеспячэннем багатага ўраджаю.

	2
	Свята чакалi з вялiкай нецярплiвасцю, бо гэты тыдзень быў напоўнены святочнымi дзеяннямi, частаваннямi, гульнямi i забавамi. Усе чакалi цёплай пары i сваiмi дзеяннямi нiбыта выганялi зiму.

	3
	На Масленiцу звычайна елi сыр, масла, малако i, канечне, блiны. Блiны выпякалi як сiмвал сонца, таму што яны нагадваюць сонца. Елi iх з маслам, мёдам цi са смятанай.

	4
	Кожны дзень тыдня меў сваю назву i сваё прызначэнне: панядзелак – Сустрэча. У гэты дзень пяклi блiны, майстравалi санкi i коўзанкi для катання з горак, рабiлi пудзiла Масленiцы.

	5
	Аўторак – дарослыя каталiся з высокiх ледзяных гор разам з дзецьмi, пачыналi хадзiць у госцi адзiн да аднаго. Серада – зяцi хадзiлi да цёшчы на блiны. Калi зяць не прыязджаў у госцi, то гэта лiчылася вялiкай крыўдай i непавагай з яго боку да жонкi.

	6
	Чацвер – Тлусны цi Крывы. Пяклi блiны i аладкi, у тым лiку i для жывёлы, каб яны былi гладкiмi i тлуснымi. Пятнiца – Цёшчыны вечары. Гуляннi працягвалiся, вяскоўцы наведвалi сваiх родзiчаў.

	7
	Хлопцаў, якiя не паспелi ажанiцца да Масленiцы «каралi»: прывязвалi iм калодкi, каб тыя цягалi iх за сабой. Калi хлопцы гэтага рабiць не хацелi, то павiнны былi багата адкупiцца – блiнамi, цукеркамi, сырам цi iншымi ласункамi.

	8
	Асаблiва вясёлымi былi субота i нядзеля. У суботу моладзь весялiлася, гушкалася на арэлях, упрыгожывала стужкамi, кветкамi, званочкамi каней, воз цi санi i каталiся па вёсцы.

	9
	Няделя – Прашчоная. У гэты дзень спальвалi пудзiла, якое сiмвалiзавала зiму. Вакол вогнiшча вадзiлi карагоды, спявалi песнi. Зiму праганялi словамi: «Iдзi зiма да Кучава, бо ты нам надакучыла!».

	10
	А яшчэ ў гэты дзень людзi адзiн у аднаго прасiлi прабачэння: спачатку малодшыя, потым старэйшыя: «Прабач, калi чым саграшыў перад табою справаю цi языком».



Гурт 2
	
1
	Добры вечар, людзі дабрадзеі! Ехалі мы да вас хто га вазе, хто на казе, а хто на кожнай па чарзе!

Я думала масленкі сем нядзель, ажно тае масленкі – адзін дзень. Масленая, шчаслівая расцягніся да Вялікадня!

	
2
	Прывязлі ж мы вам смеху мяшочак. Не зважайце на мундзіры – уступайце ў турніры!

Тым, хто радзіўся, каб весяліўся!

	
3
	
Хто ўмее весяліцца – той гора не баіцца! Вас чакаюць гульні, жарты, быць пахмурным тут не варта!

Хто пасварыўся, каб памярыўся!

	
4
	
Наша масленка гадавая, яна госцейка дарагая! Першая к нам не ходзіць – усё на коніках раз’язджае, каб конікі былі вараныя, каб слугі былі маладыя.

Хто спрацаваўся, каб мацаваўся!

	
5
	
Хто з гары пракоціцца, той яшчэ вароціцца! Масленка катліва – пакатацца міла! А ты не зевай, зімовыя загадкі адгадай!

Па сцяжыне, па дародзе бегчы я ў іх не ў змозе. І па снезе не ідуць, лёд убачаць – і лятуць! (Канькі)

Без рук малюе, без зубоў кусае. (Мароз)

Зімой расце коранем уверх, а вясной памірае. Хто адгадае? (Лядзяш)

	
6
	
Улетку адпачываюць, а ўзімку дзяцей катаюць. (Санкі)

Шар пастаўлены на шар, нос чырвоны на ўвесь твар, рот і вочы – вугалькі. Адгадайце, хто такі? (Снегавік)

З неба ўпаў, усю зямлю, як абрусам, заслаў. (Снег)

	
7
	
Зараз будзем строіць смешкі – запрашаем на пацешкі! Пасмяяцца ўсе запрошаны – пачынаем скамарошаны!

Паліць не будзем, тапіць не будзем: у свае харомы адпраўляем, а самі масленіцу на вечарыне дагуляем!

	8
	А мы масленку даждалі, гару сырам налівалі, зверху маслам палівалі!

	9
	Танцы й карагоды не выходзяць з моды! Хай гучаць песні ў нас на прадвесні! Гэй, народ, станавіся ў карагод!





ДАДАТАК Б
Сцэнарый пазакласнага мерапыемства
«Прыйшла да нас Масленіца»
Мэта – пазнаёмiць вучняў з традыцыйным народным святам «Масленiца». Задачы:
· пашыраць слоўнікавы запас вучняў;
· ствараць умовы для фарміравання маўленча-камунікатыўнай кампетэнцыі;
· выхоўваць павагу да традыцый беларускага народа.
Абсталяванне і матэрыялы: прэзентацыя; запісы беларускай народнай музыкі; пудзіла «Масленiцы»; 2 драўляныя палкі ці швабры, на якіх прыкрэплена намаляваная на паперы і выразаная выява галавы каня; 2 «патэльні» –  ракеткі для настольнага тэніса, якія можна выкарыстоўваць ў якасці патэльні; «бліны», зробленыя з картону; ручнік; пара табурэтак ці крэслаў.
Дзеючыя асобы:
Вядучыя
Хлопцы і дзяўчаты – гурт 1
Хлопцы і дзяўчаты – гурт 2
Вядучыя ўваходзіць у залу:
1-ы Вядучы.: Прыйшла да нас Масленіца, Масленка, сырніца!
2-i Вядучы.: Не стойце там, каля дзвярэй – да нас праходзьце весялей!
1-ы Вядучы.: Будзем святкаваці, Масленку вітаці!
2-i Вядучы.: Масленіца палізуха – сыр і масла палізала!
1-ы Вядучы.: Будзе масленка – будзе ля пупа красненька!
2-i Вядучы.: Масленка з блінамі, а пост з грыбамі!
Гучыць беларуская народная музыка, пад якую ў залу уваходзяць хлопцы і дзяўчаты (гурт 1), якія нясуць пудзіла «Масленіцы» .

Хлопцы ставяць пудзіла на «ганаровае» месца і вучні (В.) пачынаюць расповяд пра масленіцу. Паказ суправаджаецца паказам прызентацыі.
1-ы В.: Святкаванне «Масленiцы» звязана з шанаваннем прыроды, провадамi зiмы, вясновым адраджэннем зямлi, наблiжэннем вясны i забеспячэннем багатага ўраджаю (слайд 2). 
2-і В.: Свята чакалi з вялiкай нецярплiвасцю, бо гэты тыдзень быў напоўнены святочнымi дзеяннямi, частаваннямi, гульнямi i забавамi. Усе чакалi цёплай пары i сваiмi дзеяннямi нiбыта выганялi зiму (слайд 3).
3-і В.: На Масленiцу звычайна елi сыр, масла, малако i, канечне, блiны. Блiны выпякалi як сiмвал сонца, таму што яны нагадваюць сонца. Елi iх з маслам, мёдам цi са смятанай (слайд 4).
4-ы В.: Кожны дзень тыдня меў сваю назву i сваё прызначэнне: панядзелак – Сустрэча. У гэты дзень пяклi блiны, майстравалi санкi i коўзанкi для катання з горак, рабiлi пудзiла Масленiцы (слайд 5).
5-ы В.: Аўторак – дарослыя каталiся з высокiх ледзяных гор разам з дзецьмi, пачыналi хадзiць у госцi адзiн да аднаго. Серада – зяцi хадзiлi да цёшчы на блiны. Калi зяць не прыязджаў у госцi, то гэта лiчылася вялiкай крыўдай i непавагай з яго боку да жонкi (слайд 6).
6-ы В.: Чацвер – Тлусны цi Крывы. Пяклi блiны i аладкi, у тым лiку i для жывёлы, каб яны былi гладкiмi i тлуснымi. Пятнiца – Цёшчыны вечары. Гуляннi працягвалiся, вяскоўцы наведвалi сваiх родзiчаў (слайд 7).
7-ы В.: Хлопцаў, якiя не паспелi ажанiцца да Масленiцы «каралi»: прывязвалi iм калодкi, каб тыя цягалi iх за сабой. Калi хлопцы гэтага рабiць не хацелi, то павiнны былi багата адкупiцца – блiнамi, цукеркамi, сырам цi iншымi ласункамi (слайд 8).
8-ы В.: Асаблiва вясёлымi былi субота i нядзеля. У суботу моладзь весялiлася, гушкалася на арэлях, упрыгожывала стужкамi, кветкамi, званочкамi каней, воз цi санi i каталiся па вёсцы (слайд 9).
9-ы В.: Няделя – Прашчоная. У гэты дзень спальвалi пудзiла, якое сiмвалiзавала зiму. Вакол вогнiшча вадзiлi карагоды, спявалi песнi. Зiму праганялi словамi: «Iдзi зiма да Кучава, бо ты нам надакучыла!». 
10-ы В.: А яшчэ ў гэты дзень людзi адзiн у аднаго прасiлi прабачэння: спачатку малодшыя, потым старэйшыя: «Прабач, калi чым саграшыў перад табою справаю цi языком».
Гурт сядае у залу. А вядучыя працягваюць святочныя дзеянні.
1-ы Вядучы.: Масленка, масленка, бывай зіма красненька! Пачастуй блінам, напаі малаком! Як белы сняжочак – дай сыру кусочак! 
Гуцыць беларуская народная музыка. Уваходзяць хлопцы і дзяўчаты (2-і гурт). Некаторыя з іх нясуць  драўляныя палкі ці швабры, на якіх прыкрэплена намаляваная на паперы і выразаная выява галавы каня.
1-ы В.: Добры вечар, людзі дабрадзеі! Ехалі мы да вас хто га вазе, хто на казе, а хто на кожнай па чарзе!
2-і В.: Прывязлі ж мы вам смеху мяшочак. Не зважайце на мундзіры – уступайце ў турніры!
3-ы В.: Хто ўмее весяліцца – той гора не баіцца! Вас чакаюць гульні, жарты, быць пахмурным тут не варта! 
Гульня «Арэлі». Вядучыя запрашаюць некалькі дзяўчынак з зала. Два хлопца  з гурта становяцца разам, бяруць адзін аднаго за рукі, утвараючы арэлі. Дзяўчынкі па чарзе садзяцца на рукі хлопцаў, якія іх гушкаюць пад музыку.
4-ы В.: Наша масленка гадавая, яна госцейка дарагая! Першая к нам не ходзіць – усё на коніках раз’язджае, каб конікі былі вараныя, каб слугі былі маладыя [6]. 
Вядучыя запрашаюць жадаючых з залы да сябе і паддзяляюць іх на две каманды. У другім канцы залы ставяць 2 крэслы.
Гульня «Скокі на канях». Кожная каманда атрымоўвае па «Вараному каню» – драўляная палка ці швабра з галавой каня. Па сігналу вядучых пад музыку ўдзельнікі «скачуць на канях». Кожны з іх павінен «праскакаць» да крэсла ці табурэткі, які стаць у другім канцы залы, «аб’ехать» яго па крузе, вярнуцца да сваёй каманды і передаць «каня» наступнаму ўдзельніку. Перамагае тая каманда, ўдзельнікі якой хутчэй за ўсіх выканаюць заданне.
5-ы В.: Хто з гары пракоціцца, той яшчэ вароціцца! Масленка катліва – пакатацца міла! А ты не зевай, зімовыя загадкі адгадай!
Загадваюць загадкі:
6-ы В.: Улетку адпачываюць, а ўзімку дзяцей катаюць. (Санкі) 
5-ы В.: Па сцяжыне, па дародзе бегчы я ў іх не ў змозе. І па снезе не ідуць, лёд убачаць – і лятуць! (Канькі) 
6-ы В.: Шар пастаўлены на шар, нос чырвоны на ўвесь твар, рот і вочы – вугалькі. Адгадайце, хто такі? (Снегавік) 
5-ы В.: Без рук малюе, без зубоў кусае. (Мароз)
6-ы В.: З неба ўпаў, усю зямлю, як абрусам, заслаў. (Снег)
5-ы В.: Зімой расце коранем уверх, а вясной памірае. Хто адгадае? (Лядзяш) 
7-ы В.: Зараз будзем строіць смешкі – запрашаем на пацешкі! Пасмяяцца ўсе запрошаны – пачынаем скамарошаны!
Вядучыя запрашаюць да сябе жадаючых і падзяляюць іх на 2 каманды. 
У другім канцы залы ставяць 2 крэслы, якія засцілаюць ручніком, утвараючы ўмоўны «стол».
Гульня «Блінная эстафета». Кожная каманда атрымоўвае па адной ракетке для настальнага тэнісу – «патэльне»  і «бліны», зробленныя з бумагі. Удзельнікі па чарзе спачатку бяруць па аднаму «бліну», кладуць на «патэльню», потым бягуць з «патэльняй» да крэсла, на які выкладваюць «блін». Вяртаюцца з пустой патэльняй на месца і перадаюць яе наступнаму удзельніку каманды.  Важна не выраніць «блін» з «патэльні пад час бегу. Перамагае тая каманда, якая першая перанесе ўсе свае «бліны» на «стол».
8-ы В.: А мы масленку даждалі, гару сырам налівалі, зверху маслам палівалі!
9-ы В.: Танцы й карагоды не выходзяць з моды! Хай гучаць песні ў нас на прадвесні! Гэй, народ, станавіся ў карагод!
Усе жадаючыя выходзяць і становяцца ў кола.
Гульня «Гарачы блін». Пад музыку па крузе перадаецца «блін». Музыка раптоўна спыняецца і той, у каго «блін» застаўся ў руках выходзіць, з кола і сядяе на свае месца. Гульня працягваецца да апошняга ўдзельніка. Парамагае той, што застаўся апошнім.
Узельнікі гурта бяруць пудзіла «Масленiцы» у рукі і пачынаюць абрад «Ад’езд Масленіцы».
1-ы В.: Я думала масленкі сем нядзель, ажно тае масленкі – адзін дзень. Масленая, шчаслівая расцягніся да Вялікадня!
2-і В.: Тым, хто радзіўся, каб весяліўся!
3-ы В.: Хто пасварыўся, каб памярыўся! 
4-ы В.: Хто спрацаваўся, каб мацаваўся! 
7-ы В.: Паліць не будзем, тапіць не будзем: у свае харомы адпраўляем, а самі масленіцу на вечарыне дагуляем!
Адыход гурта разам з пудзілам.
1-ы Вядучы.: Масленка, масленка, бывай зіма красненька! А мы, госцейкі развітаемся, на новыя сустрэчы спадзяваемся!
2-і Вядучы.: Толькі вы не спяшайцеся адыходзіць! Запрашаем Вас на вуліцу: Масленіцу паліць – зіму правадзіць!
Вядучыя запрашаюць усіх гасцей на вуліцу, дзе дудзе праводзіцца спальванне пудзілы.



ДАДАТАК В
Галава каня для драўлянай палкі
[image: Рисунок голова коня: Рисунки карандашом голова лошади (32 фото) 🔥  Прикольные картинки и юмор — Артист-Ойл]

ДАДАТАК Г
[image: блин, завтрак, блины]Выява бліна 

Распрацавалi: Мурашка Н.У., аспірант БДПУ імя М. Танка, настаўнік пачатковых класаў, магістр, 
Шылава А.С., кандыдат педагагiчных навук, дацэнт

